news_article: Ilves hotkaisi kuumeisen KalPa:n
  Tampere, 11. 1. (STT)
  Jääkiekon SM-liigan jumbojoukkue KalPa kipristelee kuumeen kourissa. Lähes kymmenen kuopiolaisyhdistelmän runkopelaajaa oli lauantaina kuumeen takia poissa kaukalosta, kun Ilves hotkaisi suuhunsa liigakarsintaan valmistautuvan KalPan maalein 7—2 (3—1, 4—1, 0—0).
  KalPa sai Tampereen otteluun pukeisiin 15 kenttäpelaajaa ja kaksi maalivahtia. Kolmella ketjulla, viidellä puolustajalla ja yhdellä huilaavalla hyökkääjällä pelannut KalPa oli kevyttä tavaraa Ilveksen kyydissä. Kuopiolaisten valmentaja Jari Härkälä oli ihan ymmällään joukkueensa kehnosta esityksestä.
  — Oma joukkueeni oli tänään ihan luokaton omassa päässä. Se ei edes taistellut. Kaksi erää Ilves oli meitä edellä ihan kaikessa. Viimeinen erä olikin sitten pelkkä muodollisuus, Härkälä arvioi ottelua, joka ei missään mielessä ollut mitään elämää suurempaa jääkiekkoa.
  Ilveksen valmentaja Vladimir Jursinov juniorin mukaan ottelu liigajumboa vastaan oli valmentajalle vaikea. Jursinovilla oli täysi työ pitää joukkueensa kurissa niin, että kaikki jäällä olleen viisikon pelaajat eivät lähteneet yhtä aikaa KalPa:n maalille maalintekoon. Ilves joutui ottamaan toisessa erässä KalPa:n 4—2-kavennuksen jälkeen jopa aikalisän (26.39), jotta peli ei olisi mennyt pelkäksi koheltamiseksi.
  Ilveksen innokkaimmat maalarit olivat ykköskentän laitahyökkääjä Juha Järvenpää ja kakkoskentän keskushyökkääjä Hannu Mattila, jotka tekivät kaksi maalia mieheen. Ilveksen puolustajista Allan Measures, Timo Willman ja Pasi Saarinen ampuivat ottelussa maalin mieheen. Normaalisti Ilveksen poliisin tehtäviä hoitavalle, Forssan Palloseurasta Tampereelle täksi kaudeksi siirtyneelle Willmannille lauantainen maali oli uran ensimmäinen SM-liigassa.
  Kuopiolaisten maalit syntyivät ykkösketjun terävistä vastaiskuista. Ensimmäisen teki ketjun laituri Veli-Pekka Nutikka ja toisen keskushyökkääjä Petro Koivunen.
  KalPa:n maalivahtina aloitti lauantaina Ari Luostarinen. Ilveksen johtaessa toisessa erässä 6—2 (34.21) luisteli Luostarisen tilalle maaliin Pasi Kuivalainen. (STT)
  -jy
  
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19 E20 E21 E22 E23 E24
events.event_type: game result penalty goal penalty goal penalty goal goal penalty goal penalty penalty goal goal penalty goal goal penalty penalty penalty penalty saves saves saves
events.home_team: Ilves
events.guest_team: KalPa
events.score: 7–2 1–0 2–0 2–1 3–1 4–1 4–2 5–2 6–2 7–2
events.periods: 3–1 4–1 0–0
events.features: power play
events.player: Jouni Lahtinen Allan Measures Hannu Henriksson Timo Willman Juha Hautamaa Veli-Pekka Nutikka Juha Järvenpää Hannu Mattila Hannu Mattila Timo Willman Nyman Petro Koivunen Juha Järvenpää Antti Hintikka Pasi Saarinen Hannu Mattila Mikko Haapakoski Per Wallin Mika Arvaja Pasi Saarinen Vesa Toskala Ari Luostarinen Pasi Kuivalainen
events.assist: Mika Arvaja
events.assist: Raimo Helminen Mikko Haapakoski
events.assist: Petro Koivunen
events.assist: Sami Ahlberg Martti Järventie
events.assist: Juha Hautamaa Mika Arvaja
events.assist: Veli-Pekka Nutikka Sami Simonen
events.assist: Sami Ahlberg Raimo Helminen
events.assist: Tomi Hirvonen Matti Raunio
events.assist: Raimo Helminen Juha Hautamaa
events.team: home home home home home guest home home home home guest guest home guest home home home guest home home home guest guest
events.team_name: Ilves Ilves Ilves Ilves Ilves KalPa Ilves Ilves Ilves Ilves KalPa KalPa Ilves KalPa Ilves Ilves Ilves KalPa Ilves Ilves Ilves KalPa KalPa
events.time: 1.34 4.16 4.44 14.02 15.21 17.57 18.57 19.26 21.43 22.41 24.21 26.39 32.0 33.53 34.21 36.48 48.59 50.09 53.24 59.05
events.penalty_minutes: 2 2+10 2 2 2 2 2 2 2 2 2
events.saves: 16 20 11